บรรเทาความเศร้า เข้มแข็งเข้าไว้ รู้จักพัฒนา ก้าวไปข้างหน้า
เนื้อเพลงเก่าได้บอกไว้ว่า “อกหักมันยาก” จริงของเขานั่นแหละ นักวิทยาศาสตร์ได้พิสูจน์แล้วว่าความรู้สึกโดนทิ้งที่เกิดขึ้นในความสัมพันธ์จะไปกระตุ้นบางส่วนของสมองในลักษณะเดียวกับความเจ็บปวดทางร่างกายทีเดียว เลิกกับแฟนนั้นเจ็บปวดจริงและการมีความรู้สึกแย่ๆ ก็เป็นเรื่องธรรมดา นักจิตวิทยาได้กล่าวไว้ว่า มนุษย์ 98% ล้วนเจอประสบการณ์ ไม่ได้รับความรักตอบในแบบใดแบบหนึ่ง ไม่ว่าจะเป็น แอบปิ๊งเขาข้างเดียวหรือเลิกแบบจบไม่สวย การตระหนักได้ว่าคุณไม่ได้เป็นคนเดียวในโลกที่เจอเรื่องนี้อาจไม่ช่วยสมานแผลใจแต่คงทำให้ยอมรับความเจ็บปวดได้ง่ายขึ้นบ้าง อย่าแสร้งว่าไม่เป็นไร การปฏิเสธหรือพยายามข่มความรู้สึกเช่น โกหกตัวเองว่า  “ไม่เป็นไรจริงๆ” หรือ “อกหักเรื่องเล็ก” อาจทำให้อาการแย่ขึ้นในระยะยาว คิดทบทวนความรู้สึกตัวเองให้ดีจะได้ตัดใจได้สักที  อยากร้องไห้ก็ร้องไป การร้องไห้สามารถช่วยเยียวยาความรู้สึกแย่ๆ ได้จริง อีกทั้งยังช่วยลดความเครียด ความกังวลใจและความโกรธ รออะไรอยู่ เอาเลย หากคิดว่าร้องแล้วช่วยได้ก็คว้าทิชชู่แล้วร้องออกมาให้หมด  แสดงความรู้สึกอย่างสร้างสรรค์ผ่านศิลปะหรือดนตรี ลองแต่งเพลงจากความรู้สึกหรือเปิดเพลงที่ทำให้คุณสบายใจ วาดรูปที่สื่อถึงสภาพจิตใจของคุณในตอนนี้ ข้อห้ามอย่างเดียวคือหลีกเลี่ยงเพลงที่เศร้าหรือสื่อถึงความโกรธแค้นมากจนเกินไป (เช่น เพลงเมทัล) ซึ่งอาจไปกระตุ้นความรู้สึกของคุณให้เศร้าและโกรธมากขึ้นไป อีก  คุณอาจรู้สึกอยากระบายด้วยการ ต่อยอะไรสักอย่าง เขวี้ยงของให้แตก กรี๊ดให้สุดเสียงหรือตะโกน แต่ถ้าเลี่ยงได้ก็อย่าเลย ผลการวิจัยพบว่า การระบายอารมณ์ด้วยความรุนแรง แม้ว่าจะกระทำกับสิ่งไม่มีชีวิตเช่นหมอนก็สามารถทำให้คุณรู้สึกโกรธมากขึ้นได้ เพื่อที่จะระบายความโกรธอย่างปลอดภัยต่อสุขภาพจิต ให้เล่าความรู้สึกเหล่านี้กับตัวเองหรือคนที่รักแทน  การระบายความรู้สึกจะง่ายขึ้นกับเพื่อนหรือสมาชิกในครอบครัวที่คุณไว้ใจ หาใครสักคนที่พร้อมจะให้เราซบบ่าร้องไห้ได้อย่างสบายใจ พวกเขาคงเคยมาปรึกษาคุณบ้างเหมือนกัน ตอนนี้ก็เป็นตาเขาแล้วที่จะตอบแทนคุณ เขียนระบายความรู้สึกดีกว่าแสร้งปล่อยไว้ให้อัดอั้นตันใจเปล่าๆ การเขียนช่วยให้คุณยอมรับว่ากำลังเจ็บปวด แต่ก็จะไม่เป็นแบบนี้ตลอดไปหรอก  การบันทึกอารมณ์ความรู้สึกอย่างเปิดเผยและตรงไปตรงมาจะช่วยให้คุณเข้าใจความรู้สึกตัวเองมากขึ้น ก้าวแรกในการรับมือกับความโดดเดี่ยวหลังเลิกกันแฟนคือใช้เวลาสะท้อน สำรวจความคิดตัวเองให้ดี  ใช้เวลา 20 นาทีเพื่อผ่อนคลายและเขียนความรู้สึกนึกคิดจากก้นบึ้งของหัวใจถึงความสัมพันธ์นี้เป็นเวลาติดต่อกันสัก 3 วัน ใคร่ครวญถึงประสบการณ์ต่างๆ ตอนยังคบกันอยู่ ความรู้สึกหลังเลิกหรือความกังวลว่าไม่ได้คบกันแล้ว  เหตุผลหลักของการเลิกกันมีหลายประการรวมไปถึง การขาดอิสระ ไม่เปิดใจต่อกัน หรือความสัมพันธ์ไม่ตื่นเต้น หวานฉ่ำเหมือน “ต้องมนต์” แล้ว  ขณะเขียน อย่ากังวลเรื่องไวยากรณ์หรือการสะกดคำ คุณเขียนแสดงความรู้สึกและความคิดเพื่อให้ตัวเองอ่านเท่านั้น บันทึกความรู้สึกเป็นเพียงก้าวแรกเท่านั้น ขั้นต่อไปให้มองย้อนกลับไปถึงสิ่งที่คุณได้เขียนและพยายามหาเหตุผลว่าทำไมคุณจึงรู้สึกอย่างที่เป็นอยู่ การพิจารณาความรู้สึกอย่างรอบคอบช่วยให้เกิดความเข้าใจมากขึ้นและยังทำให้เห็นความบิดเบือนต่างๆ ที่อาจไม่ยุติธรรมต่อตัวเอง  ยกตัวอย่างเช่น ความกลัวทั่วไปหลังจากเลิกกันแฟนคือตนไม่เป็นที่ต้องการหรือไม่คู่ควรแก่ความรัก มันง่ายมากที่จะรู้สึกว่าไม่มีใครต้องการคุณอีกแล้ว นี่เป็นปฏิกริยาทั่วไป แต่คุณไม่สมควรโน้มน้าวตัวเองว่ามันคือความจริง ลองมองไปรอบๆ สิ จะเห็นว่ามีคนอีกมากที่รักคุณ แม้ว่าคนที่คุณอยากให้รักที่สุดอาจไม่สนใจคุณ (หรือรักคุณในแบบที่คุณต้องการไม่ได้) ก็ตาม มองหา ประโยคที่สรุปสถานการณ์แบบเหมารวม โทษตัวเอง หรือแสดงความเชื่อว่าเยียวยาสถานการณ์ไม่ได้ งานวิจัยพบว่าความคิดเหล่านี้นำไปสู่อาการซึมเศร้าหลังอกหักอีกทั้งยังทำให้ผ่านปัญหาลำบากขึ้น  ประโยคที่สรุปสถานการณ์แบบเหมารวม เช่น “การเลิกครั้งนี้จะทำให้ชีวิตพัง” ก็เป็นไปได้ที่จะรู้สึกเช่นนั้น แต่มันอาจไม่จริงอย่างที่รู้สึกเสมอไป ลองเปลี่ยนคำพูดให้แคบมากขึ้น “อกหักครั้งนี้เจ็บมาก แต่ก็เป็นแค่ส่วนหนึ่งของชีวิต ประโยคเน้นแต่จะโทษตัวเอง เช่น “นี่เป็นความผิดของฉัน” หรือ “ถ้าฉันไม่ทำแบบนั้น เราก็อาจไม่ต้องเลิกกัน” จำให้ขึ้นใจว่า ความสัมพันธ์เป็นเรื่องของคนสองคน โอกาสที่ความผิดจะตกอยู่กับฝ่ายเดียว 100% เป็นไปได้ยากมาก โดยทั่วไปแล้วคนเราเลิกกันเพราะว่าไม่ลงรอยกัน ไม่ใช่ฝ่ายใดฝ่ายหนึ่งทำตัว “แย่” หรือ “พลาด” บอกตัวเองว่า “ความสัมพันธ์นี้ไปไม่รอดเพราะเราไม่เหมาะสมกัน ทุกคนแตกต่างกันและมีความต้องการหลากหลาย ไม่เป็นไรหรอก” ประโยคที่สะท้อนความคิดว่าเยียวยาไม่ได้ “ฉันคงตัดใจจากเขา/เธอ ไม่ได้” หรือ “ไม่มีวันที่ฉันจะรู้สึกแบบนี้อีกแล้ว” เตือนตัวเองว่าความรู้สึกต่างๆ นั้นมันชั่วคราว ผู้คนเปลี่ยนแปลงได้ตลอด แผลใจก็หายได้ พยายามบอกตัวเองว่า “ฉันเจ็บมากนะตอนนี้ แต่ก็ไม่เป็นไรหรอก เพราะจะไม่เจ็บตลอดไปแน่ๆ” อกหักอาจทำลายความมั่นใจในตัวเองไปพอควร เอาใจใส่ตัวเองด้วยการพูดว่า เราก็เป็นคนที่เจ๋งนะ มีอะไรดีๆ ไว้รอคนที่ใช่เหมือนกัน เวลาความคิดด้านลบเกี่ยวกับความสัมพันธ์ผุดขึ้นมา (ซึ่งมีแนวโน้มว่าจะเกิดขึ้น) อย่างน้อยจะได้ต่อสู้กับมันด้วยคำพูดเหล่านี้  ฉันคู่ควรกับความรักและการใส่ใจ ใครก็รู้ ฉันรู้สึกเสียใจอยู่ แต่ก็จะเสียใจไม่นานหรอก ความเจ็บปวดส่วนหนึ่งเกิดจากสารเคมีในสมองซึ่งควบคุมไม่ได้ ความคิดและความรู้สึกตอนนี้ไม่เป็นจริงเลย ฉันรักและให้เกียรติตัวเอง อาการอกหักอาจทำให้คุณคิดว่าตัวเองไม่มีคุณค่า ดังนั้นการนึกถึงข้อดีของเราเป็นเรื่องสำคัญมาก ผลการวิจัยพบว่าเมื่อคุณบอกตัวเองว่าคุณนั้นคู่ควรแก่ความรัก คุณจะรับมือกับการถูกปฏิเสธได้ดีขึ้น นึกถึงสิ่งเจ๋งๆ ดีและน่าสนใจเกี่ยวกับตัวคุณ เมื่อคุณรู้สึกแย่ ให้นึกถึงรายการเหล่านั้นทันที ว่าคุณเป็นคนน่าจดจำ  คิดถึงเรื่องที่คุณทำได้ (เอาเรื่องที่ไม่ต้องเอี่ยวแฟนเก่าที่เพิ่งเลิกกันไป) คุณชอบ ดิ่งพสุธา วาดรูป แต่งเพลง เต้นใช่มั้ย หรือคุณชอบ เดินไกลๆ หรือ ทำกับข้าวอร่อยๆ กิน นึกรายการทักษะของคุณออกมาเลย แล้วบอกตัวเองว่า คุณเข้มแข็งและมีความสามารถ คิดดูว่าคุณชอบตัวเองตรงไหน คุณมียิ้มมัดใจใช่ไหม ตาถึงเรื่องแฟชั่นหรือเปล่า เตือนตัวเองไว้เสมอว่าคุณมีสิ่งดีมากมาย ความเห็นของคุณเท่านั้นที่คู่ควรแก่ความสนใจ นึกถึงข้อดีของตัวเองที่ได้ยินจากคนอื่น เพื่อนๆ เคยชมไหมว่าคุณเป็นคนที่ชอบช่วยเหลือเกื้อกูล คุณเป็นจุดเด่นของงานเลี้ยงหรือเปล่า คุณใช่คนช่างห่วงใยที่มักลุกให้คนอื่นนั่งบนรถเมล์หรือรถไฟฟ้าใต้ดินหรือไม่ เตือนตัวเองเสมอว่ามีคนเห็นคุณค่าของคุณเช่นกัน เป็นเรื่องปกติที่จะรู้สึกโดดเดี่ยวเหมือนขาดอะไรไปเมื่อเลิกกัน ยื่นมือไปหาเพื่อนและคนที่คุณรักจะช่วยสมานแผลใจได้อีกทั้งยังเป็นการย้ำเตือนว่าชีวิตนี้มีคนรักเราอีกมากมาย  ปรึกษาเพื่อน แบ่งปันเรื่องราวกับเพื่อนๆ จะถามเกี่ยวกับประสบการณ์อกหักของคนอื่นด้วยก็ได้ เพื่อนๆ จะช่วยเหลือและให้คำแนะนำ  หากเพื่อนให้คำตอบหรือคำแนะนำใดๆ พยายามเปิดใจฟัง คุณไม่จำเป็นต้องทำตามคำแนะนำของเพื่อนเสมอไป แต่ให้ยอมรับความตั้งใจช่วยเหลือ หากสังเกตได้ว่าเพื่อนไม่ค่อยอยากคุยเรื่องอกหักอีกแล้ว อาจหมายความว่าคุณจมอยู่กับเรื่องนั้นมากเกินไป ให้เปลี่ยนเรื่องไปไถ่ถามสารทุกข์สุกดิบของเพื่อนบ้าง บางครั้งเพื่อนและคนใกล้ชิดอาจล้ำเส้นมากไปเพราะอยากช่วยตัดสินใจแทนหรือ “แก้ไข” ปัญหาของคุณ บางครั้งอาจมีการพูดไม่ดีเกี่ยวกับแฟนเก่าคุณ ซึ่งคุณอาจไม่ต้องการได้ยิน หากคนสนิทเริ่มถลำลึกไปไกลเกินพอดี ให้ขอบคุณเขาสำหรับความห่วงใยและพยายามแสดงให้เห็นว่าคุณจัดการกับปัญหาได้ด้วยตัวเอง ตัวอย่างเช่น หากเพื่อนอาสาจะไป “ต่อว่าแฟนเก่า” คุณอาจตอบว่า “ขอบใจนะที่อยากช่วย แต่เราจัดการปัญหานี้เองได้ อย่าทำแบบนี้เลยนะ” คุณสองคนเลิกกันนั้นมีสาเหตุแน่ชัด ดังนั้นการงดติดต่อแฟนเก่าเป็นก้าวสำคัญของการรักษาแผลใจ คุณอาจรู้สึกโหยหาอยากติดต่อแฟนเก่า โดยเฉพาะตอนเลิกกันแรกๆ ให้เตือนตัวเองถึงเหตุผลที่คุณเลิกกันเข้มแข็งเข้าไว้ แล้วก็อยู่ให้ห่างจากโทรศัพท์  ความสัมพันธ์แบบโรแมนติกกระตุ้นสมองให้หลั่งสารโดพามีน ทำให้คุณรู้สึกพอใจ เมื่อเลิกกันสมองของคุณก็ยังหลั่งสารเดิมอยู่ เหมือนยาเสพติด ไม่ว่าจะยากลำบากขนาดไหน อย่ายอมแพ้ให้แก่ความรู้สึกโหยหาไม่ก็จะผ่านปัญหาไปไม่ได้  อย่าโทรหรือส่งข้อความหาแฟนเก่า ลบเบอร์ออกจากรายการติดต่อไปเลยถ้าจำเป็น อย่าส่งอีเมล์หรือข้อความไปหาบนโลกออนไลน์ด้วย การแอบตามดูบนโลกอินเทอร์เน็ตเป็นเรื่องปกติที่เห็นทำกันบ่อย อย่าตามดูแฟนเก่าบนเฟสบุคหรืออินสตาแกรม คุณจะหมกมุ่นอยู่กับการเห็นภาพเขาหรือเธอกำลังชีวิตดีมีความสุข คุณเอาแต่จะคุ้ยหาร่องรอยแห่งความทรงจำเกี่ยวกับความสัมพันธ์ของคุณและนั่นไม่ทำให้รู้สึกดีขึ้น หากต้องทำจริงๆ ให้บล็อกแฟนเก่าไปเลย จะได้ไม่อยากเข้าไปตามอีก อย่าเขียนเสตตัส "คลุมเครือ" เรียกร้องความสนใจบนโซเชียลมีเดีย การจมอยู่กับอดีตมีแต่จะขัดขาไม่ให้คุณก้าวไปข้างหน้า การยึดติดกับของขวัญจากแฟนเก่าหรือรูปภาพของคุณสองคนจะทำให้เยียวยาอาการอกหักช้าลงและไปต่อยาก ของเหล่านั้นอาจไปกระตุ้นให้รู้สึกเศร้า โดดเดี่ยวหรือโกรธเคืองได้  ลบรูปแฟนเก่าออกจากโซเชียลมีเดียให้หมด (ไม่ก็ตัดเขาหรือเธอออกไปจากรูปซะ) ยับยั้งความรู้สึกอยากทำสิ่งที่เคยทำร่วมกับแฟน เช่น ฟังเพลงที่ชอบด้วยกัน หรือไปที่ๆ ชอบไปกันบ่อยๆ สิ่งเหล่านี้จะทำให้คุณหมกมุ่นกับความสัมพันธ์ที่ตอนนี้ไม่มีอีกแล้ว แทนที่จะยอมให้ตัวเองเริ่มความสัมพันธ์ใหม่ (และทำให้ความสัมพันธ์เหล่านั้นแข็งแรงขึ้น) ไม่ใช่เพียงสิ่งของเท่านั้นที่สามารถปลุกความทรงจำได้ แม้แต่เสียงหรือกลิ่นก็กระตุ้นให้เกิดอารมณ์ความรู้สึก ความทรงจำต่างๆ ได้ สมมติว่ารู้สึกไปแล้วก็อย่าพยายามทำเป็นไม่สนใจ หรือปฏิเสธ ให้ยอมรับความรู้สึกนั้น บอกตัวเองว่า “อ๋อ กลิ่นนั้นทำให้ฉันนึกถึงวันที่เราชอบกินพิซซ่าด้วยกัน คิดถึงเนอะ” จากนั้นก็ก้าวต่อไปเลย หากสิ่งของมีค่าเกินกว่าจะทิ้งไปเฉยๆ ให้บริจาคให้กับองค์กรการกุศลหรือร้านขายของมือสอง ซึ่งเป็นการบอกอีกว่านอกจากคุณจะสามารถสละ เสื้อยืด แก้วน้ำ ตุ๊กตาหมี ที่รักไป ยังสร้างพลังบวกในชีวิตของคนอื่นที่ได้ของได้อีก มันจะง่ายไปหรือเปล่าถ้ารู้สึกโกรธแล้วออกไป เจาะยางรถแฟนเก่า งัดกุญแจรถ หรือ ปาไข่ใส่บ้านเขาเนี่ย คุณอาจสร้างข่าวลือแย่ๆ แล้วปล่อยให้ลมพัดไป แต่อย่าทำเลย พฤติกรรมนี้จะทำให้คุณหมกมุ่นอยู่กับอดีตแทนที่จะตั้งสติคิดว่าจะสมานอาการอกหักอย่างไร คุณอาจเสียเพื่อนบางคนไปบ้าง แต่ก็ช่างมันเถอะ  คนกว่าครึ่งตามส่องแฟนเก่าสักทางหนึ่งหลังเลิกกัน มีตั้งแต่ โทรหาโดยที่เขาไม่ต้องการบ้างล่ะ หรือขู่จะทำลายข้าวของ แคร์รี่ อันเดอร์วูด นักร้องคนดัง อาจทำให้เรารู้สึกว่าการกระทำเหล่านี้ช่างน่าสนุก แต่พฤติกรรมดังกล่าวจะทำให้อาการอกหักหายยากกว่าเดิม  การสะกดรอยตามและพฤติกรรมทำลายข้าวของยังผิดกฎหมายอีกด้วย แฟนเก่าคุณมีค่าขนาดจะยอมเสียประวัติโดนตำรวจออกหมายจับเลยเหรอ ไม่ดีมั้ง หลังจากเลิกกัน เป็นเรื่องปกติที่คุณอาจอยากเปลี่ยนทรงผม หรือย้อมสี หรือ ไปสักตัวซะเลย สิ่งเหล่านี้ช่วยให้เรารู้สึกว่า เราได้เปลี่ยนตัวตนเป็นคนใหม่ เป็นคนที่ไม่เคยมีความสัมพันธ์แย่ๆ แต่จำไว้เสมอว่า สารเคมีในสมองกำลังถูกทดแทนใหม่อยู่ระหว่างเลิกกันและความสามารถในการตัดสินใจ ณ ตอนนี้ก็ไม่สมบูรณ์เท่าไหร่ ปล่อยเวลาให้ผ่านไปบ้าง หาก 2-3 เดือนผ่านไปแล้วยังอยากสักลายนั้นอยู่เพราะมันสื่อถึงอะไรที่สำคัญ ก็ทำเลย การให้เรื่องอื่นมาดึงความสนใจก็แก้ปัญหาได้ชั่วคราวเท่านั้น แต่ก็สามารถช่วยให้จิตใจไม่ว้าวุ่นกับความเจ็บปวดหลังเลิกกันได้ พยายามทำให้ตัวเองยุ่งกับสิ่งที่ชอบเข้าไว้ หากสิ่งเหล่านั้นใหม่และน่าตื่นเต้นด้วยจะทำให้คุณตระหนักได้ว่าชีวิตไม่ได้จบสิ้นเสียหน่อย  อ่านซีรี่ย์ที่อยากอ่านตั้งนานแต่ไม่มีโอกาส เข้าร่วมกลุ่มนักอ่านจะได้คุยกับคนอื่นด้วย ลงเรียนอะไรสักอย่าง เรียนรู้ทักษะใหม่ๆ หางานอดิเรกใหม่ทำ การเรียนรู้ทักษะใหม่จะเตือนใจคุณว่า คุณสามารถเจริญก้าวหน้าและทำสิ่งต่างๆ ให้สำเร็จได้ ไปคุยกับคนที่อยากคุยด้วยมานานหลายเดือนแล้วแต่ไม่มีโอกาสสักที เตือนตัวเองว่ามีคนที่คุณรักและพร้อมจะช่วยเหลือห้อมล้อมอยู่ตลอดเวลาแหละ การออกกำลังกายเป็นทางเลือกที่ดีเพราะจะช่วยระบายความรู้สึกอึดอัดและความเจ็บปวด การออกกำลังกายทำให้ร่างกายหลั่งสารเอนดอร์ฟิน สารเคมีในสมองเหล่านี้ทำให้คุณมีความสุข ออกกำลังกายตามอัตราปกติหรือปานกลางช่วยให้คุณต่อสู้กับความกังวลใจและความเศร้าได้ ตั้งเป้าออกกำลังกายให้ได้ 30 นาทีต่อวันเพื่อเปิดรับความรู้สึกดีๆ  หากจัดการตารางได้ไม่ลงตัว ให้ลองปรับดู ลองหาการออกกำลังกายแบบเข้มข้นสูงดู เพราะใช้เวลาเป็นช่วงๆ แค่ 15 นาทีเท่านั้น ไม่ก็ลองแบ่งออกกำลังกายแค่เช้ากับเย็นจะได้ไม่ต้องใช้เวลามากในทีเดียว ลองพยายามทำสิ่งที่ง่ายกว่าดู เช่น จอดรถให้ไกลจากทางเข้าอาคารมากขึ้นหรือล้างรถเองด้วยมือ อย่ามองการออกกำลังกายเป็นการ “ซ่อมแซม” ตนเอง นี่เป็นมุมมองที่ไม่ดีต่อสุขภาพจิตและยังก่อให้เกิดแนวคิดบิดเบือนต่อภาพลักษณ์ของร่างกายและปัญหาทางจิตอื่นๆ ออกกำลังกายเพราะคุณคิดว่ามันดีกับสุขภาพกายและจิต ไม่ใช่ว่า “ต้อง” ออกกำลังกายเพื่อให้เป็นที่ดึงดูดใจต่อผู้อื่น อาจฟังดูแทบจะเป็นไปไม่ได้ โดยเฉพาะเมื่อเลิกกันหมาดๆ แผลยังสดอยู่ อย่างไรก็ตามการมีความสุขเป็นยาดีต่อสมอง อีกทั้งยังช่วยขจัดความรู้สึกโกรธและเสริมสร้างความคิดด้านบวกอีกด้วย ออกไปข้างนอกกับเพื่อน ไปดูหนัง เต้นดิสโก ร้องคาราโอเกะ ทำสิ่งที่ชอบและผ่อนคลายสักนิด คุณจะรู้สึกดีขึ้น การหัวเราะเป็นยาทีดีที่สุด เวลาเราหัวเราะร่างกายจะหลั่งสารเอนดอร์ฟิน ซึ่งเป็นสารตามธรรมชาติที่ทำให้อารมณ์ดี การหัวเราะช่วยให้ร่างกายสามารถต้านทานความเจ็บปวดอย่างได้ผลมากขึ้น “รักษาด้วยการชอปปิ้ง” อาจดีต่อคุณ ถ้ารู้จักทำอย่างชาญฉลาดนะ ผลการวิจัยพบว่าเมื่อคุณออกไปจับจ่ายซื้อของหลังจากรู้สึกถูกทิ้ง คุณจะประเมินว่าของที่ซื้อจะเอาไปใช้กับชีวิตใหม่อย่างไร การซื้อเสื้อผ้าที่เพิ่มความมั่นใจในตัวเองหรือซื้อเฟอร์นิเจอร์ชิ้นใหม่มาวางแทนของแฟนเก่าที่คุณไม่ชอบจะช่วยรักษาแผลใจได้ จำไว้ว่า อย่าใช้จ่ายเพื่อปกปิดความเศร้า อย่าเข้าร้านขายของไปพร้อมกับบัตรเครดิต ไม่งั้นคุณอาจต้องกุมขมับเมื่อใบเรียกเก็บเงินมาแทน ยอมให้ตัวเองซื้อพอหอมปากหอมคอเท่านั้น เปลี่ยนจุดสนใจจากตัวเองไปที่อื่นช่วยลดอาการหมกมุ่น “คิดวนในอ่าง” ซึ่งเตือนให้คุณนึกถึงแต่เรื่องแย่ๆ เพียงอย่างเดียว ผลการวิจัยพบว่าการแสดงความอ่อนโยน เห็นอกเห็นใจผู้อื่นช่วยเสริมสร้างอารมณ์และก่อให้เกิด “ผลกระทบต่อคนรอบตัว” ที่เปี่ยมไปด้วยความเห็นอกเห็นใจ ก้าวออกไปทำงานและเป็นพลเมืองที่ดีกว่าเคย  ทำงานจิตอาสาเป็นอีกทางเลือกที่น่าสน ลองดูว่ามี โบสถ์ โรงเรียน หรือ องค์กรอาสาสมัครในชุมชนเปิดรับอาสาสมัครให้ไปสร้างความเปลี่ยนแปลงไหม การช่วยเหลือคนอื่นช่วยให้รู้สึกมีเป้าหมายในชีวิต ผลการวิจัยพบว่าหากคุณได้มีส่วนร่วมกับสิ่งที่เชื่อ โดยเฉพาะอย่างยิ่ง ค่านิยมในตัวบุคคล คุณจะรู้สึกว่าได้เป็นส่วนที่แตกต่างของโลกนี้ แค่เขาหรือเธอเลิกกับคุณหรือไม่ต้องการคุณกลับเข้ามาในชีวิตไม่ได้แปลว่าคุณไร้ค่า มีคนอีกมากมายที่ต้องการคุณ และอยากปฏิบัติต่อคุณดีกว่าแฟนเก่า หาสิ่งที่ทำให้คุณยิ้มและหัวเราะ อยู่กับเพื่อนและคนที่ใส่ใจคุณ จะรู้สึกดีขึ้นแน่นอน  ท้ายสุดแล้ว ความสุขนำไปสู่ความสำเร็จ ยิ่งคุณมีความสุขมากเท่าไหร่ คุณจะสามารถดึงพลังบวกมาเสริมสร้างชีวิตได้มากขึ้นเท่านั้น ซึ่งจะนำไปสู่สิ่งที่ดีกว่าแน่นอน มนุษย์เรามีแนวโน้มที่จะถูก “ชักจูงทางอารมณ์” ได้ง่าย หรือรับอารมณ์ความรู้สึกของคนอื่นมา หากคุณอยู่กับคนคิดบวก ก็มีแนวโน้มว่าจะรู้สึกบวกไปด้วย ในทางกลับกันหากคุณอยู่กับคนที่ขมขื่นและคิดลบ คุณก็จะรู้สึกแย่ตาม หลังจากระยะแรกของความรู้สึกช็อกและเศร้าได้ผ่านไปแล้ว คุณจะพบว่าตัวเองใจเย็นลงได้ เมื่อคุณสามารถให้อภัยแฟนเก่ากับทุกเรื่องที่เกิดขึ้น ก็เริ่มลืมได้แล้ว ไม่เป็นไร นั่นเป็นวงจรธรรมชาติ จำไว้ว่าคุณให้อภัยเพื่อตัวคุณเอง ไม่ใช่เพื่อคนอื่น  อีกทางเลือกหนึ่งในการให้อภัยใครสักคนคือนึกถึงสิ่งที่คุณอยากให้อภัย รื้อฟื้นความทรงจำนั้นขึ้นมาแล้วดูว่ารู้สึกอย่างไร สังเกตความคิดของคุณเกี่ยวกับแฟนเก่าและตัวเอง  ใคร่ครวญถึงประสบการณ์นี้ คุณสามารถเรียนรู้อะไรจากมันได้บ้าง บางทีอาจจะมีสิ่งที่คุณควรทำในท่าทีที่ต่างออกไป บางทีคุณอาจหวังให้เขาปฏิบัติตัวแบบอื่น คุณจะมองไปในอนาคตอย่างไร คุณจะใช้ประสบการณ์นี้ทำให้ตัวเองเติบโตอย่างไร จำไว้ว่าการให้อภัยไม่ใช่ข้ออ้างให้คนอื่นมาทำเรื่องแย่ๆ กับคุณได้ การให้อภัยใครสักคนไม่ได้หมายความว่าคุณต้องยอมรับการกระทำของเขาหรือเป็นการบอกว่าสิ่งที่เขาหรือเธอก่อเอาไว้นั้น “ถูกต้อง”  แต่มันหมายความว่าคุณพร้อมจะยกภาระความโกรธออกจากบ่าต่างหาก การให้อภัยทำให้คุณเป็นอิสระ เตือนตัวเองไว้ว่าคุณไม่สามารถควบคุมการกระทำของคนอื่นได้ สิ่งที่คุณคุมได้มีแค่การกระทำและปฏิกิริยาของคุณเท่านั้น บอกตัวเองว่าคุณให้อภัยความผิดของเขาหรือเธอ จำไว้ว่าอาจใช้เวลานานในการให้อภัยได้ทั้งหมด ไม่เป็นไร ค่อยๆ ทำไปทีละนิด ในขณะนี้คุณกำลังจมอยู่กับอดีต ทำไมยังทำอีกล่ะ คุณไม่สามารถเปลี่ยนอดีตได้แล้ว จมอยู่กับอดีตไม่ทำให้อนาคตดีขึ้น มาลองคิดถึงอนาคตจะดีกว่าไหม การทำแบบนี้จะทำให้คิดบวกง่ายขึ้นมาก ใช้เวลาครุ่นคิดว่าคุณได้เรียนรู้อะไรจากอดีตจากนั้นมานั่งวางแผนอนาคตดีกว่า  ใช้เวลานี้คิดถึงบทเรียนจากความสัมพันธ์เก่าที่จะจำไว้เตือนใจในอนาคต สิ่งใดที่คุณต้องเปลี่ยนแปลง ทำรายการสิ่งที่คุณได้ประจักษ์แล้วว่าไม่ดีกับความสัมพันธ์แน่นอนและสิ่งดีๆ ที่ทำให้ความสัมพันธ์รุดหน้า จากนั้นเขียนว่าคุณคาดหวังว่าจะได้แฟนใหม่แบบไหน เขาหรือเธอควรเป็นคนอย่างไร รูปร่างหน้าตา ลักษณะนิสัยเป็นอย่างไร และข้อมูลอื่นๆ พิจารณาดูว่าคุณเห็นรูปแบบในความสัมพันธ์เก่าๆ หรือไม่ บางครั้งคนเราก็ตกหลุมรักคนที่ไม่เหมาะสมกับตนซ้ำซากอยู่นั่น สิ่งนี้เกิดขึ้นได้ด้วยเหตุผลหลายประการณ์ เช่น ความสัมพันธ์กับพ่อแม่ในวัยเด็ก สำรวจดูว่ามีคนประเภทไหนที่ไม่น่าจะไปกันรอด แล้วก็หาทางออกทางรูปแบบจำเจนี้เสียในครั้งหน้า ให้ความสัมพันธ์นี้เป็นบทเรียนสอนใจ อกหักมันเจ็บและห่วยแตก แต่ก็สามารถทำให้คุณเป็นคนเข้มแข็ง มีความมั่นใจและเห็นอกเห็นใจผู้อื่นมากขึ้นถ้าคุณยอมให้ประสบการณ์สอน มองหาสิ่งที่คุณสามารถเรียนรู้เกี่ยวกับตัวเองและความต้องการของตัวเอง อะไรที่คุณเพิ่งรู้ว่าเกี่ยวกับตัวเอง ที่ไม่เคยรู้มาก่อน เมื่อเราจริงจังกับความสัมพันธ์ เรามักจะเป็นครึ่งหนึ่งของอีกคนแทนที่จะเป็นตัวเราอย่างเต็มที่ สิ่งนี้ทำให้อกหักเป็นเรื่องยากเย็น แต่เมื่อคุณเป็นอิสระจากมันแล้วคุณก็สามารถค้นหาตัวเองได้อีกครั้งหนึ่ง คุณสามารถใช้เวลาทำสิ่งที่รักได้โดยไม่ต้องมีคนอื่นมาขัดหรือแสดงความเห็นขัดแย้ง ใช้เวลาคิดถึงคุณค่าของคุณเองและตัวตนที่แท้จริงว่าคุณอยากเป็นอะไร  เมื่อคุณอยู่ในความสัมพันธ์ คุณอาจรอมชอมบ้าง ลืมตัวเองบ้าง แต่นี่เป็นเวลาที่คุณจะ ไม่ มีข้อแม้ใดๆ กับทุกเรื่องและฟังตัวเองอย่างเต็มที่สักที กินปลาร้ากับพิซซ่าถ้าชอบ นอนหลับให้เต็มที่ในวันหยุด หากก่อนหน้านั้นตื่นสายไม่ได้ ต้องตื่นเช้าตลอดเพราะแฟนเก่าชอบตื่นเช้าและมีแผนไปไหนมาไหนเสมอ ใส่ชุดโปรดที่แฟนเก่าไม่ชอบ แขวนโปสเตอร์ศิลปะที่แฟนเก่าไม่ชอบ ฟังเพลงที่แฟนเก่าไม่ชอบ สิ่งเหล่านี้ทำให้คุณกลับมาเป็นตัวเองได้อีกครั้ง ซึ่งช่วยสร้างแนวคิดว่าคุณเป็นปัจเจกบุคคลแทนที่จะเป็นส่วนหนึ่งของใครอีกคน อะไรที่คุณต้องสละไปเมื่อเริ่มคบกันแฟน มิตรภาพหรือเปล่า งานอดิเรกใช่ไหม คุณลงทุนเสียเวลาไปเท่าไหร่กับคนนี้ คิดให้ดีว่าคุณได้เสียอะไรไป สิ่งนี้ยังรอคอยให้คุณกลับไปทำหรือไม่ ก็มีโอกาสนะ เป็นเรื่องง่ายที่เราจะซ่อนตัวอยู่หลังมุมสบายเนื่องจาก มันสบายนั่นแหละ อย่างไรก็ตามมันก็ยากที่จะก้าวไปข้างหน้าหากยังปิดกั้นตัวเองจากความท้าทายในชีวิต ใช้โอกาสนี้เสี่ยงลองทำสิ่งที่อยากทำดู  สบายมากเกินไปจะทำให้แรงบันดาลใจหดหาย เนื่องจากคุณอาจรู้สึกสบายเกินไปหลังจากเลิกกันแฟน ใช้ความรู้สึกนิ่งๆ นี้ให้เป็นประโยชน์สิ ใช้มันเปลี่ยนแปลงบางส่วนของชีวิตที่ต้องใช้พลังขับเคลื่อน  เรียนรู้ที่จะก้าวข้ามมุมสบายของตัวเองมีประโยชน์อีกเยอะ เช่น การเสี่ยงทำอะไรสักอย่าง (อย่างมีเหตุผล) ทำให้เรายอมรับความอ่อนแอและสิ่งไม่คาดคิดว่าเป็นสัจธรรมของชีวิตได้มากขึ้น เมื่อคุณยอมรับได้แล้วมันก็ง่ายที่จะยอมรับสิ่งที่มองไม่เห็นในอนาคต  อย่างไรก็ตามไม่ได้หมายความว่าคุณต้องไปเล่นกีฬาผาดโผนทั้งๆ ที่ไม่ได้รับการฝึกอย่างเหมาะสม หรือตัดสินใจย้ายไปอยู่ต่างประเทศโดยไม่มีความรู้เรื่องภาษาและวัฒนธรรมของประเทศนั้นๆ เลย เริ่มจากความท้าทายที่เล็กกว่าก่อนแล้วค่อยไต่ไปทำสิ่งที่ยากขึ้น  คิดเสียว่าคุณสมควรได้รับอิสระนี้ คุณยังไปโรงเรียนได้ ย้ายไปอยู่ที่อื่น หรือเลี้ยงแมวตามที่คุณต้องการ คุณสามารถใช้คืนวันศุกร์ไปเรียนศิลปะที่อยากเรียนมาตลอด หากมีความฝันใดที่คุณอยากทำให้สำเร็จ ช่วงนี้แหละเป็นเวลาที่เหมาะสม คุณกำลังอกหักตอนนี้ แต่คุณจะหายอกหักเร็วๆ นี้ ถึงจะฟังดูซ้ำซาก แต่ความซ้ำซากก็มีข้อดีนะ เวลาช่วยรักษาเราได้จริงๆ คุณต้องใช้เวลาปรับความคิดเกี่ยวกับเรื่องต่างๆ แม้ว่าขณะนี้อาจรู้สึกลำบากใจที่จะคิดว่าแฟนได้กลายเป็นความทรงจำไปแล้ว หลังจากนั้น เขาหรือเธออาจเป็นความทรงจำที่คุณจะรู้สึกขอบคุณที่มันเกิดขึ้น คนเราไม่จางหายไปกับความทรงจำในทันทีหรอก ดังนั้นอย่ากดดันตัวเองหากรู้สึกว่าไม่หายเศร้าสักที เป็นเรื่องธรรมชาติ จงเชื่อว่ามันจะหายในที่สุด ประเด็นหลักคือ เมื่อมันผ่านไปแล้วคุณก็แทบจะไม่รู้ตัวด้วยซ้ำ คุณจะตื่นขึ้นมาวันหนึ่งแล้วตระหนักได้ว่า คุณไม่ได้นึกถึงแฟนเก่าเป็นอาทิตย์แล้วนี่นา มันจะเกิดขึ้นอย่างช้าๆ โดยที่คุณไม่รู้สึกอะไรเลย ดังนั้นหากคุณคิดว่ามันจะไม่เกิดขึ้นละก็ มันจะเกิดแน่อย่างที่เป็นเสมอมา
ยอมรับว่าอาการปวดใจเป็นเรื่องปกติ. ระบายออกมา. เขียนบรรยายความรู้สึก. พิจารณาสิ่งที่เขียน. ย้ำตัวเองด้วยคำพูดให้กำลังใจ. เขียนคุณลักษณะที่ดีของตัวเอง. แสวงหาความช่วยเหลือ. งดติดต่อแฟนเก่า. กำจัดสิ่งแทนความทรงจำ. ควบคุมตัวเอง. อย่าตัดสินใจแบบหุนหันพลันแล่น. ทำตัวยุ่งเข้าไว้. ออกกำลังกาย. ทำตัวให้สนุก. ดูแลตัวเอง. เป็นส่วนหนึ่งของชุมชน. คิดบวกให้มาก. ให้อภัยและลืม. หยุดคิดสักนิดแล้วสนใจอนาคตข้างหน้า. ค้นหาตัวตนที่แท้จริง. ผลักดันตัวเองให้ออกจากมุมสบาย. ให้เวลา.
https://www.wikihow.com/Be-Strong-After-a-Breakup https://www.wikihow.com/Be-Strong-After-a-Breakup https://www.wikihow.com/Be-Strong-After-a-Breakup https://www.wikihow.com/Be-Strong-After-a-Breakup
Coping with the Grief Staying Strong Learning to Thrive Moving On